Hierdie artikel handel oor die munisipaliteit, vir die gelyknamige streek, sien Weskus. Die Weskus-distriksmunisipaliteit is een van die 5 distriksmunisipaliteite van die Wes-Kaap. Die setel van die munisipaliteit is in Moorreesburg. Die meeste inwoners in die munisipale gebied is Afrikaanssprekend. Die munisipaliteit se kode is DC1. Die munisipaliteit word begrens deur: Namakwa (DC6) in die noorde en noordooste Kaapse Wynlande (DC2) in die suidooste Kaapstad (CPT) in die suide die Atlantiese oseaan in die weste Die munisipaliteit bestaan uit die volgende plaaslike munisipaliteite: Die Weskus-streeksdiensteraad het in 1992 'n wapen by die Buro vir Heraldiek geregistreer. Sy opvolger, die Weskus-distriksraad het die wapen in 1996 herregistreer en die se opvolger, die Weskus-distriksmunisipaliteit, het dit weer in 2002 op sy naam herregistreer. Die wapen is : Verhoogd tweeling kepersgewys deursnede, blou en silwer, in die skildvoet 'n regopgeplaaste rooi kreef en in die skildhoof 'n silwer blomkelk van 'n vetplant, goud geknop, gestingel en geblaar; die skild oortop met 'n muurkroon met drie uitkomende torings, alles silwer.